b'\n_START_ARTICLE_\nHallo! Afrika forude!\n_START_SECTION_\nHandling\n_START_PARAGRAPH_\nI havneknejpen "Den r\xc3\xb8de kanin", der er kendt af enhver helbefaren s\xc3\xb8mand, g\xc3\xa5r b\xc3\xb8lgerne h\xc3\xb8jt. En dag sker det, at vore to evigt omvandrende lykkeriddere, Fy og Bi, dumper ned i denne knejpe for at s\xc3\xb8ge en tjans. Der foretages netop en razzia i anledning af en udplyndring den foreg\xc3\xa5ende aften, og da politiet anholder hele personalet, lykkes det vore to venner at f\xc3\xa5 ans\xc3\xa6ttelse som opvartere - og musikanter. To piger fra det bedre borgerskab f\xc3\xa5r den indskydelse, at det m\xc3\xa5 v\xc3\xa6re uhyre sp\xc3\xa6ndende at studere livet i de lavere samfundslag, og de afl\xc3\xa6gger bes\xc3\xb8g i "Den r\xc3\xb8de kanin". Der opst\xc3\xa5r slagsm\xc3\xa5l, og Fy og Bi optr\xc3\xa6der som riddere ved at bringe pigerne i sikkerhed. De fire havner i nattem\xc3\xb8rket nu om bord p\xc3\xa5 en damper med kurs mod ukendte kyster. Det er umuligt at slippe v\xc3\xa6k, og turen bliver farefuld. Men efter mange m\xc3\xa6rkelige eventyr n\xc3\xa5r de alle fire hjem til f\xc3\xa6drelandet.'